हरियाणा के हिसार में एक करोड़ 43 लाख रुपये की पुरानी करेंसी पकड़ी गई है और नोटबंदी के 22 माह 6 दिन बाद हिसार जैसे शहर से पुरानी करेंसी पकड़े जाना देश में किसी बड़े गोलमाल की ओर इशारा करता है। हालांकि पुलिस इस मामले में खुलकर नहीं बोल रही है, लेकिन सूत्रों से मिली जानकारी के अनुसार पुराने नोटों के सौदागरों द्वारा इस करेंसी को नेपाल के रास्ते आरबीआई (रिजर्व बैंक ऑफ इंडिया) तक पहुंचाकर मोटा मुनाफा कमाना था।